În urmă cu patru ani, după preluarea mandatului de primar de sector, Daniel Băluță anunța o serie de proiecte de infrastrucutură pentru locuitorii din administrația sa. Printre ele se află și singurul spital de Stomatologie construit în București, în ultimii 50 de ani, cu 65 de cabinete medicale şi aparatură ultramodernă.
Cu exact pantru ani în urmă, actualul edil al Sectorului 4 anunța stabilirea unui protocol cu UMF „Carol Davila”, pentru construirea unui spital ultramodern pentru locuitorii din sector, și nu numai. În comunicatul emis atunci, Primăria S4 preciza și în ce zonă se deschide singurul spital de Stomatologie construit în București, în ultimii 50 de ani.
„Primarul Sectorului 4, Daniel BĂLUȚĂ, împreună cu rectorul UMF “Carol Davila”, Viorel JINGA și cu profesorul Alexandru RAFILA, vă invită mâine, 14 mai 2020, ora 13.00, pe șantierul celui mai mare spital universitar de stomatologie din România, pe care Primăria Sectorului 4 îl construiește pe Șoseaua Olteniței nr. 9A.
Noua unitate medicală este rezultat al cooperării dintre Sectorul 4 al Municipiului București și Universitatea de Medicină și Farmacie “Carol Davila” și, totodată, primul spital de stomatologie din țara noastră, construit în ultimii 50 de ani dintr-o investiție publică.”, se arată Daniel Băluță în comunicatul emis la acel moment.
Conform datelor de ordin tehnic, singurul spital de Stomatologie construit în București, în ultimii 50 de ani, se întinde pe o suprafață de 4.954 de metri pătrați, cu parter și 2 nivele, iar lucrările anunțate în 2020 erau prevăzute pentru 12 luni. Tot atunci se afla și care este valoare totală a acestei construcții, din rapoartele PS4:
„Valoarea investiției în construcția spitalului este de aproximativ 25.000.000 lei fără TVA, banii provenind de la Compania Națională de Investiții.
La această sumă se adaugă și valoarea de 16.000.000 de lei,constând în dotarea spitalului cu aparatură,echipamente și mobilier.
Dotarea acestei unităţi medicale va reveni Primăriei Sectorului 4 şi va face obiectul unui credit ce va fi disponibil începând cu anul 2021 de la Banca Europeană de Investiţii.”, se arată în informarea PS4.
Tot în sectorul 4, după o investiție importantă suportată de administrația locală, a fost deschis metroul care va circula în Ilfov.
Așa cum era prezentat proiectul, spitalul de Stomatologie construit în București, în ultimii 50 de ani, dispune 65 de cabinete medicale şi aparatură ultramodernă, de cre vor beneficia toți locuitorii din sectorul 4.
În același timp, ca urmare a colaborării cu UMF ”Carol Davila”, aici s-a mai construit și o secție destinată componentei educaționale, astfel că studenții la medicină, la specializarea stomatologie, vor avea parte de programe de studii.
„Sunt recunoscător pentru fiecare mesaj pe care oamenii mi-l transmit, mai ales când este vorba de munca pe care am depus-o ÎMPREUNĂ, noi cei care facem parte din comunitatea Sectorului 4.
De aceea, vom continua, tot împreună! Așa cum am făcut și în cazul altor investiții publice înainte de a le da în folosință, am ales ca și în ceea ce privește Clinica de Stomatologie din Șoseaua Olteniței, oamenii să o poată vedea, să se poată bucura.
Prin urmare, vă reamintesc faptul că vom avea „porți deschise” și astăzi, și mâine, în intervalul orar 10.00 -16.00.”, scrie primarul Daniel Băluță pe Facebook.
În același context, se mai arată în documentarea tehnică, „urmare a unei investiții de 2 milioane de euro, în aceeași clădire va fi construit și un amfiteatru cu o suprafață de 2000 metri pătrați”, spațiile fiind destinate studenților, rezidenților și doctoranzilor Facultății de Stomatologie ai UMF „Carol Davila”.